
1 SISSEJUHATUS 

Arengustrateegia Narva 2020 on dokument, mis planeerib Narva linna tulevikku pikaajalises perspektiivis, määrab kindlaks pikaajalised prioriteetsed eesmärgid ja tegevussuunad ning samuti nende eesmärkide saavutamiseks vajalikud strateegiliselt tähtsad lähtealused. 

Narva 2020 Arengustrateegia peamiseks ülesandeks on Narva linna omavalitsuse tegevussuundade määratlemine tema funktsioonide efektiivsemaks kasutamiseks kohaliku elu juhtimisel. Antud dokumendi alusel koostatakse linna uus arengukava ning realiseeritakse püstitatud strateegilised eesmärgid ja ülesanded. 

Arengustrateegia aitab koordineerida linnavalitsuse struktuuride tööd, tagab toimingute järjepidevuse ning olemasolevate inim- ja materiaalsete ressursside efektiivsema kasutamise.

Käesolev dokument on koostatud mitme tööseminari tulemuste põhjal, millest võtsid osa Narva Linnavalitsuse erinevate struktuuride ametnikud, samuti Narva Linnavolikogu liikmed. Täitevvõimu poolt tõstatatud probleemide lahendamiseks määrati kindlaks linna peamised arengusuunad ja sõnastati strateegilised eesmärgid.  

Dokumendi eelnõu esitati avalikuks aruteluks Narva linna Mittetulundusühingute Ümarlaua lahtisel istungil, mille käigus osa esitatud ettepanekutest aktsepteeriti ja lisati dokumendile. 

Arengustrateegia koosneb järgmistest põhiosadest: 

1. linna arenguvisioon 2020 a.;

2. Narva linna hetkeolukorra SWOT-analüüs;

3. strateegilised eesmärgid ja ülesanded.

Visioon koosneb võtmekomponentidest, mis sisaldavad soovitud olukorra lühikirjeldust, mille poole kohalik omavalitsus püüdleb.

Hetkeolukorra SWOT-analüüs on koostatud visiooni kontekstis.

Visiooni ja SWOT-analüüsi põhjal on sõnastatud arengu strateegilised eesmärgid, mille saavutamine peab tagama Narva visiooni elluviimise 2020. aastaks. Püstitatud strateegiliste eesmärkide raames määratakse kindlaks peamised eesmärgid ja ülesanded, mille täitmine on hädavajalik elu parandamiseks Narva linnas.

2 LINNA ARENGUVISIOON 2020
2020. aastal on Kirde-Eestis loodud elamiseks, töötamiseks ja õppimiseks kõige paremad tingimused Narva linnas, sest:

· Kaasaegne infrastruktuur tagab narvalastele ja linna külalistele soodsa, turvalise ja mugava elukeskkonna, samuti loob võimalused ettevõtluse arenguks ja selle konkurentsivõime tõstmiseks.

· Narva on Läänemere riikide regioonis tuntud kui dünaamiliselt arenev, multikultuurne, meeldiv ja sõbralik linn.
· Mitmekülgne ja efektiivne sotsiaalkaitse süsteem võimaldab linnaelanike vajadusi maksimaalselt katta.

· Linnas toimib konkurentsivõimeline üldhariduskoolide, koolieelsete lasteasutuste ja huvialakoolide süsteem, mis toetub õpetamise kõrgele tasemele ja kaasaegsele materiaal-tehnilisele baasile. On loodud tingimused kutse- ja kõrghariduse omandamiseks. 

· Narva elanikkonna tööhõive on riigi keskmisest kõrgem.

3 SWOT-ANALÜÜS 

Tugevad küljed

· soodne geopoliitiline asend EL-i ja Venemaa vahelisel piiril;

· rikkalik ajaloopärand;

· kuurortlinna Narva-Jõesuu lähinaabrus;

· veekogude olemasolu – meri, jõgi ja veehoidla;

· arengupotentsiaali olemasolu;

· kultuuri- ja sporditraditsioonide olemasolu ning narvalaste kõrged saavutused riiklikul ja rahvusvahelisel tasemel;

· koostöö Euroopa Liidu riikidega: ühisprojektid, kontaktid;

· tihedad kultuurisidemed Venemaaga ja vene keele tundmine;

· kõigi haridusasutuste astmete olemasolu;

· mitmekülgse tervishoiusüsteemi olemasolu;

· väljakujunenud sotsiaalhooldussüsteemi olemasolu;

· multikultuurne ühiskond;

· tootmistehnilise infrastruktuuri olemasolu;

· peamiste ressursside – vee, elektri- ja soojusenergia – suhteliselt madal hind;

· kolmanda sektori koostöö- ja toetusmehhanismide olemasolu Narvas (Narva linna Mittetulundusühingute Ümarlaud ja linna toetusfondid).

Nõrgad küljed

· infrastruktuuriobjektide vähesus ja olemasolevate suur kulumisaste;

· kunstlikult loodud negatiivne linna maine;

· elanikkonna vähenemine;

· töötuse kõrge tase;

· riigikeele ja võõrkeelte puudulik valdamine;

· linna nõrk integreeritus Eesti ühiskonda;

· ebasoodne ökoloogiline olukord;

· infrastruktuuriobjektidesse suunatud riiklike investeeringute madal tase;

· linna ehituse arendamiseks vajalike kruntide vähesus;

· laevasõidu piiratud võimalused jõe ülem- ja alamjooksul;

· madal ettevõtlusaktiivsus;

· kvalifitseeritud tööjõu nappus.

Võimalused

· transpordilogistika ja transiitveoste teenindamisega tegelevate ettevõtete arendamine;

· uute turismimarsruutide arendamine (Kotka-Sillamäe jt.);

· riikliku poliitika paranemine tööjõu ettevalmistamisel;

· riikliku poliitika liberaliseerimine kvalifitseeritud tööjõu sissetoomisel;

· sotsiaalselt orienteeritud ettevõtete tekkimine;

· sündivuse suurendamiseks rakendatud positiivsed muudatused sotsiaalpoliitikas;

· elanikkonna haridustaseme tõus tänu avanenud võimalustele hariduse omandamiseks väljaspool Eesti piire;

· välisinvesteeringute ja -vahendite juurdevool, sealhulgas erinevate fondide projektide kaudu;

· Eesti liitumine Schengeni leppe riikidega.

Riskid ja ohud

· riikidevaheliste suhete halvenemine Venemaaga;

· muutumine mahajäänud EL-i ääremaaks;

· tööstusettevõtete sulgemine nende konkurentsivõime langemise tõttu Aasiast sissetungivate kaupade mõjul;

· alkoholismi, narkomaania ja AIDS-i levik;

· kasvanud transiidivoogude tõttu ökoloogilise olukorra halvenemine ja tehnogeensete avariiohtude suurenemine;

· noorte lahkumine riigist.

4 STRATEEGILISED EESMÄRGID

Visioon: kaasaegne infrastruktuur tagab narvalastele ja linna külalistele soodsa, turvalise ja mugava elukeskkonna, samuti loob võimalused ettevõtluse arenguks ja selle konkurentsivõime tõstmiseks

Strateegiline eesmärk 1.1: viia transpordi infrastruktuur tänapäeva nõuetega vastavusse 

Peamine eesmärk 1.1.1: luua kaasaegne ja mugav ühistranspordi infrastruktuur

Ülesanded:

1.1.1.1. teede ehitamine ja rekonstrueerimine

1.1.1.2. jalgrattateede ehitamine

1.1.1.3. kõnniteede ehitamine ja rekonstrueerimine

1.1.1.4. sõidu- ja kõnniteedega kruntide munitsipaliseerimine

1.1.1.5. tarbijate vajadustele vastavate ühistranspordi bussipeatuste ehitamine ja paigaldamine

1.1.1.6. ühistranspordi kvaliteedi parandamine

1.1.1.7. jõesadama rekonstrueerimise ja veeliikluse arendamise jätkamine

1.1.1.8. õhuliikluse arendamise jätkamine (Olgino)

Peamine eesmärk 1.1.2: luua säästev transiittranspordi infrastruktuur 

Ülesanded:

1.1.2.1.  ohutu transiidikoridori organiseerimine, mis arvestab planeeritava uue silla asukohaga Narva jõel

1.1.2.2.  parkimise korraldamine

1.1.2.3.  raudteega piirneva infrastruktuuri korrastamine

1.1.2.4.  logistika- ja transiidiinfrastruktuuri arendamine 

Strateegiline eesmärk 1.2: parandada elukeskkonna infrastruktuuri

Peamine eesmärk 1.2.1: muuta linna territoorium heakorrastatuks ja meeldivaks

Ülesanded:

1.2.1.1. parkide rajamine ja rekonstrueerimine

1.2.1.2. puhketsoonide ja tänavate korrastamine

1.2.1.3. haljasalade ja lillepeenarde rajamine ning heakorrastamine

1.2.1.4. purskkaevude ehitamine

1.2.1.5. viitade ja infotahvlite paigaldamine

1.2.1.6. arhitektuursete väikevormide arendamine ja mälestussammaste püstitamine

Peamine eesmärk 1.2.2: soodustada linna infrastruktuuri abil tervislike eluviiside harrastamist ja kvaliteetset vaba aja veetmist

Ülesanded:

1.2.2.1. spordikomplekside ja –rajatiste ehitamine spordiürituste läbiviimiseks

1.2.2.2. kultuuriasutuste remont ja ehitamine

1.2.2.3. lavade ja väljakute ehitamine kultuurilis-meelelahutuslike ürituste korraldamiseks

Strateegiline eesmärk 1.3: tagada linnaelanikele mugavad elutingimused 

Peamine eesmärk 1.3.1: viia tehniline infrastruktuur vastavusse tänapäeva nõuetega 

Ülesanded:

1.3.1.1. linnavalgustuse süsteemi arendamine

1.3.1.2. veevärgi- ja kanalisatsioonisüsteemi rekonstrueerimine

1.3.1.3. soojusvarustussüsteemi rekonstrueerimine

1.3.1.4. traadita internetiühenduse (Wi-Fi) arendamine

Peamine eesmärk 1.3.2: arendada välja munitsipaalinfrastruktuur
Ülesanded:

1.3.2.1. elamufondi arendamine

1.3.2.2. avalikke teenuseid osutavate asutuste infrastruktuuri arendamine

Peamine eesmärk 1.3.3: parandada keskkonna olukorda
Ülesanded:

1.3.3.1. keskkonnasõbraliku eluruumi loomine

1.3.3.2. keskkonna- ja terviseriskide vähendamine

1.3.3.3. säästva arengu toetamine

Strateegiline eesmärk 1.4: luua tingimused turismi arenguks

Peamine eesmärk 1.4.1: luua linna külaliste jaoks meeldiv turismiinfrastruktuur

Ülesanded:

1.4.1.1. ajalooliste objektide väljaarendamine  turismitoodeteks

1.4.1.2. vanalinna arendamine

1.4.1.3. turismiobjektide eksponeerimise tagamine ja turismiobjektidele juurdepääsu tagamine

1.4.1.4. turismiobjektide funktsioneerimise tagamine

Strateegiline eesmärk 1.5 : aidata linna infrastruktuuri abil kaasa ettevõtluse arengule ja selle konkurentsivõime suurendamisele

Peamine eesmärk 1.5.1: luua linnas kaasaegne tootmistehnoloogiline infrastruktuur

Ülesanded:

1.5.1.1. tööstusalade arendamine

1.5.1.2. tööstusparkide arendamine

1.5.1.3. inkubatsiooni- ja innovatsioonikeskuste loomine ja arendamine

1.5.1.4. ettevõtluse seisukohast olulisi avaliku tehnilise infrastruktuuri arendamine

Visioon: Narva on Läänemere riikide regioonis tuntud kui dünaamiliselt arenev, multikultuurne, meeldiv ja sõbralik linn

Strateegiline eesmärk  2.1: parendada linna mainet

Peamine eesmärk 2.1.1: tõhustada olemasolevaid ja töötada välja uued meetmed linna maine kujundamiseks ja informatsiooni paremaks levitamiseks

Ülesanded:
2.1.1.1. linna PR strateegia koostamine 

2.1.1.2. uute reklaamtoodete valmistamine

2.1.1.3. osalemine rahvusvahelistel infomessidel

2.1.1.4. regulaarsete spordi-, kultuuri- ja meelelahutusürituste läbiviimine ja nende tutvustamine

Peamine eesmärk 2.1.2: luua Läänemere riikide regioonis arenenud ja efektiivne rahvusvaheliste sidemete ja koostöö võrk

Ülesanded:

2.1.2.1. osalemine naaberriikide üritustel

2.1.2.2. osalemine rahvusvahelistes liitudes, assotsiatsioonides, komisjonides

2.1.2.3. suhete arendamine sõpruslinnadega

2.1.2.4. osalemine rahvusvahelistes ühisprojektides

2.1.2.5. piiriülese koostöö arendamine

Peamine eesmärk 2.1.3: avaliku, era-  ja kolmanda sektori koostöö tõhustamine

Ülesanded:

2.1.3.1. kolmanda sektori ürituste ja projektide toetamine

2.1.3.2. era- ja kolmanda sektori kaasamine linna arenguküsimustesse

Visioon: linnas toimib efektiivne ja mitmekülgne sotsiaalkaitse süsteem, mis võimaldab linnaelanike vajadusi maksimaalselt katta

Strateegiline eesmärk 3.1: luua linnas efektiivne ja mitmekülgne sotsiaalkaitse süsteem

Peamine eesmärk 3.1.1: laiendada puudust kannatavatele isikutele osutatavate tugiteenuste spektrit

Ülesanded:

3.1.1.1.  uute sotsiaalasutuste rajamine

3.1.1.2.  koduteeninduse süsteemi arendamine

3.1.1.3.  vabatahtlike kaasamine

3.1.1.4.  tugiteenuste osutamine psüühiliste erivajadusega inimestele

Peamine eesmärk 3.1.2: arendada välja preventiivsed suunad

Ülesanded:

3.1.2.1. psühholoogilise abi süsteemi organiseerimine ja arendamine

3.1.2.2. tervisliku eluviisi propageerimine

Peamine eesmärk 3.1.3: tagada sotsiaalselt kaitsmata isikute rehabiliteerimine ja sotsialiseerimine 

Ülesanded:

3.1.3.1.  kodututele ja kinnipidamisasutustest vabanenud isikutele osutatavate teenuste arendamine

Peamine eesmärk 3.1.4: arendada välja tervishoiusüsteem

Ülesanded:

3.1.4.1. meditsiiniasutuste vahelise koostöö korraldamine kvaliteetsete ja mitmekülgsete meditsiiniteenuste osutamise tagamiseks

3.1.4.2. meditsiiniasutuste infrastruktuuri arendamine

Peamine eesmärk 3.1.5: viia sotsiaalasutuste materiaal-tehniline baas vastavusse tänapäeva nõuetega
Ülesanded:

3.1.5.1. sotsiaalasutuste tehnilise seisundi parandamine

3.1.5.2. Narva linna sotsiaalhoolekandeasutuste renoveerimine

Visioon: linnas toimib konkurentsivõimeline üldhariduskoolide, koolieelsete lasteasutuste ja huvialakoolide süsteem, mis toetub õpetamise kõrgele tasemele ja kaasaegsele materiaal-tehnilisele baasile. On loodud tingimused kutse- ja kõrghariduse omandamiseks. 

Strateegiline eesmärk  4.1: luua konkurentsivõimeline  üldhariduskoolide, koolieelsete lasteasutuste ja huvialakoolide süsteem 

Peamine eesmärk 4.1.1: tagada pedagoogide kvalifikatsiooni tõstmise abil õpetamise kõrge tase

Ülesanded:

4.1.1.1. olemasoleva kaadri koolitamine

4.1.1.2. uue kvalifitseeritud kaadri kaasamine

Peamine eesmärk 4.1.2: viia vastavusse munitsipaalõppeasutuste materiaal-tehniline baas tänapäeva nõuetega 

Ülesanded:

4.1.2.1. koolivõrgu optimeerimine

4.1.2.2. koolide ja lasteaedade remont

4.1.2.3. varustamine kaasaegse tehnika ja vajaliku inventariga

Peamine eesmärk 4.1.3: aktiivne noorte osalemine linna ühiskondlikus elus
Ülesanded:

4.1.3.1. noortekeskuste arendamine

4.1.3.2. noorte initsiatiivi toetamine

Visioon: Narva elanikkonna tööhõive on riigi keskmisest kõrgem
Strateegiline eesmärk 5.1: luua linnas elanikkonna tööhõiveks kõik vajalikud tingimused 

Peamine eesmärk 5.1.1: luua tingimused uute töökohtade tekkimiseks 

Ülesanded:

5.1.1.1. soodustingimuste loomine tootmisettevõtetele ja teenindussfäärile

5.1.1.2. linna haldusterritooriumil tegutsevate ettevõtete konkurentsivõime suurendamine

5.1.1.3. investorite kaasamine

5.1.1.4. alustavate ettevõtjate toetamine

5.1.1.5. linna ettevõtete ekspordipotentsiaali arendamine

Peamine eesmärk 5.1.2: tagada kohalike omavalitsusstruktuuride töötajate kõrge kvalifikatsioon

Ülesanded:

5.1.2.1. personalipoliitika väljatöötamine

5.1.2.2. olemasoleva personali koolitamine

5.1.2.3. uue kvalifitseeritud personali kaasamine

KINNITATUD

